Kære alle brugere på Trustpilot  og Telenor. 

Jeg håber, at I/brugere vil tage jer tid til at læse min oplevelse med Telenor, da jeg finder deres service fuldstændig urimelig.  

D. 31 januar 2017 sender jeg denne mail til Telenor Kundeservice - efter at have ringet ind til deres kundecenter og fået den mest urutineret (service?)medarbejder i røget. Han beder mig sende min klage til dem pr. mail. 

––––––––––––––––––––––––––––––––––––––––
 
Jeg sender jer denne mail med meget skuffet og ærgerlig mine. Jeg er en trofast kunde, som køber mine produkter/telefoner hos jer samt ALTID betaler mine regninger til tiden. 

Jeg er netop kommet hjem fra min ferie på Cuba. Til min store overraskelse ser jeg en HØJ telefonregning, hvor antallet af sendte sms’er ikke stemmer overens med virkeligheden. 
I følge jeres forbrugs-opgørelse skulle jeg have sendt 51 SMS’er fra Cuba i perioden d. 16.12.16 – 15.01.17. 
I perioden fra d. 16.01.17 – 15.02.17 skulle jeg have sendt 191 SMS’er fra Cuba. 
I samme periode skulle jeg have modtaget to opkald på Cuba fra to forskellige danske numre, som jeg ikke kender. Jeg har derfor ikke besvaret dem. 

For de 51 SMS’er er jeg blevet opkrævet 204 kr. Betalt. 
For de 191 SMS’er er jeg blevet opkrævet/vil jeg blive opkrævet 760 kr. 
For de to opkald er jeg blevet opkrævet henholdsvis 16 kr. og 22, 5 kr. Disse to opkald er ubesvaret opkald på min telefon. 

I følge min egen opgørelse fra d. 14.01.17 – 31.01.17 har jeg fra Cuba afsendt 13 SMS’er, og foretaget ingen opkald til danske numre ej heller udenlandske. 

Et hurtigt regnestykke siger mig, at jeg skulle betale: 13 SMS'er x 4 kr. = 52 kr. 
I stedet er jeg blevet opkrævet/vil jeg blive opkrævet: 964 kr. 
Jeg burde derfor få retur: 964 kr – 52 kr = 912 kr. 

Jeg er dybt forarget og chokeret over denne vanvittige høje regning. Jeg er klar over, at én SMS kun må indeholde 160 tegn - ellers kan den tælle for to eller flere, alt efter hvor lange ens sms’er er. 
Det var ikke denne oplevelse jeg havde lyst til at komme hjem til ej heller bruge min tid på i dag. 
I følge jeres opgørelse er de fleste af (tekstbeskederne) SMS’erne sendt op til flere gange til samme nummer på samme klokkeslæt. 

Eksempel: d. 14.01.17: skulle jeg have sendt 16 SMS’er til samme nummer kl. 15.51. Dette er simpelthen langt ude! Ingen “almindelige” mennesker med sund fornuft sender 16 SMS’er til det samme nummer på det eksakt samme tidspunkt, når de opholder sig i et land, hvor det koster 4 kr. At sende en SMS til Danmark. Det er helt hen i vejret. 

Jeg oplevede samme “nummer” i sommeren 2016, hvor jeg opholdte mig i udlandet. Her måtte jeg igen have luppen frem og kigge regningen efter i sømmene. Jeg ringede ind til jeres kundecenter og gjorde opmærksom på fejlen. Her blev fejlen dog hurtigt rettet op af en venlig ansat, der sagtens kunne se problematikken, og jeg ikke havde i sinde at snyde ej heller spilde jeres tid. Vi fik hurtigt ordnet regnskabet og jeg fik mine penge retur og betalte skyldige beløb. 
Det samme “stunt” er nu sket igen – bare i langt værre grad! ØV!!! 

Jeg vedhæfter efter aftale opgørelsen/forbrugsdetaljerne fra de to perioder, hvor jeg har været bortrejst. Jeg har overstreget med grønt de SMS’er, som jeg gerne vil stå indenfor, og som jeg har bevis på, at jeg har sendt. Jeg har overstreget med rød de sms’er, som jeg ikke vil kendes ved og derfor ikke ønsker at betale. 
Jeg vedhæfter ligeledes screen-shot fra de ubesvarede telefonopkald, som er beskrevet længere oppe. 

Nu har jeg brugt det meste af min sidste fridag på, at få styr på det her “rod”. Jeg er så skuffet over, at dette kan ske igen, samt at jeg selv skal gøre opmærksom på denne fejl fra jeres side. 
Jeg føler det krænkende, at jeg i telefonen skal slås for at blive hørt samt taget seriøst. Det er bare ikke godt nok. 

Jeg ser frem til at høre fra jer samt få mine penge retur, og kompensation for dette kedelig optrin. 

De bedste hilsner 
Pernille Schødt
_________________________________________________

Jeg ringer dernæst ind til Telenors kundeservice op til flere gange indenfor de næste 14 dage. Her får jeg at vide, at jeg skal sende min "klage" til deres kundeservice-mail, og der kan gå op til flere måneder før jeg får svar på min mail. Ved det tredje opkald får jeg fat i en medarbejder, som kan fortælle mig, at jeg IKKE skulle have sendt klage-mail til kundeservice@ telenor.dk, men i stedet sende min klage pr. brev til deres reklamationsafdeling i Aalborg. I hvilket hundrede lever vi i?! Pr. post - det er der på intet tidspunkt nogen medarbejder som har oplyst mig om???? 

Jeg gør selvfølgelig, som jeg får besked på, og sender min klage med posten. 

Her 2 måneder efter får jeg dette svar tilbage: 
____________________________________________

Hej Pernille,
 
Tak for din henvendelse.
 
Jeg har kigget sagen igennem og umiddelbart ser det ud til at beskederne der har været sendt er lange beskeder. En sms kan kun indeholde 160 tegn og overstiger din besked dette sender den flere sms'er. Derudover reduceres antallet af tegn hvis du sender emojis med i sms'en.

Jeg kan ud fra ovenstående ikke tilbyde dig at slette beløbene, da forbruget ser reelt ud.
 
Jeg håber, at du er tilfreds med ovennævnte afgørelse. Hvis du ikke er tilfreds har du mulighed for at indbringe afgørelsen for Teleankenævnet, Axeltorv 6,3. th., 1609 København V.
 
Med venlig hilsen
Telenor Reklamationsafdeling
______________________________

Og nu sidder jeg så her tilbage med det her uduelige svar. 
MEN JEG GIVER IKKE OP! Jeg vil have retfærdighed.